પેશન્ટની આવી હરકતથી તેને ય અચંબો થતો હતો. સર્જરી દરમિયાન એનેસ્થેશિયાનો ભારે ડોઝ અપાયો હોય. કેટામાઈન, પ્રોપોફોલ, બેન્ઝોડાઈઝેપાઈન કે બાર્બીચ્યુરેટ્સ જેવા ડ્રગ્ઝની અસર હેઠળ પેશન્ટનું અજાગૃત મન સંમોહન (હિપ્નોસિસ)ની સ્થિતિમાં આવે. એ દરમિયાન, તેનું મન ચોક્કસ વાત, વિચાર કે વર્તણૂંક માટે તીવ્ર એકાગ્ર બને, મનની ચંચળતા ઘટે. આ સ્થિતિમાં તેને સૂચનો આપવામાં આવે તો તેનું એ અનુકરણ કરે. કેટલાંક સંજોગોમાં એ પોતાની જાતે જ અજાગૃત મનમાં પડેલી કોઈ વાતને કે વિચારને અભિવ્યક્ત કરવા માંડે.